rejauldu/bengali-wikipedia huggingface dataset:
thumb|250px হুইল চেয়ার () এক ধরনের চাকাযুক্ত চেয়ার যা সাধারণতঃ স্বাভাবিকভাবে চলাচলে অক্ষম ব্যক্তিগণ ব্যবহার করে থাকেন। এ ধরনের চেয়ারের সাহায্যে পঙ্গুত্বে বরণকারী ব্যক্তি এক স্থান থেকে অন্যত্র যাতায়াত করেন। অক্ষম ব্যক্তি তার নিজস্ব হাতের সাহায্যে চাকায় ধাক্কা দিয়ে এ চেয়ারটি পরিচালনা করে থাকেন। এছাড়াও, অন্য কোন ব্যক্তি চেয়ারের পিছনে ধাক্কা দিয়ে কিংবা স্বয়ংক্রিয়ভাবে বৈদ্যুতিক মোটরের সাহায্যে গমন করেন। প্রয়োজনে তিনি অন্য কোন ব্যক্তির সাহায্যে বাঁধা অতিক্রমণে অন্যের দ্বারস্থ হয়ে থাকেন।   ইতিহাস  যে সকল ব্যক্তি হেঁটে চলাচল করতে ব্যাপক অসুবিধা অনুভব করেন অথবা শারীরিক অসুস্থতাজনিত কারণ, আঘাতগ্রস্ততা অথবা পঙ্গুত্বে বরণ করেছেন - কেবল ঐ স্তরের ব্যক্তিগণই হুইল চেয়ারের ন্যায় উপকরণকে চলাচলের সঙ্গী হিসেবে বেছে নেন। সুস্থ, স্বাভাবিক, চলাচলে সক্ষম ব্যক্তিগণ এ চেয়ারের সাহায্য ব্যতিরেকে হেঁটে চলাচল করে থাকেন। কোন কারণে অক্ষম ব্যক্তির শারীরিক গঠনশৈলী ভিন্নতর হলে হুইল চেয়ারের মধ্যে আরো অতিরিক্ত অংশ যুক্ত করে স্বাচ্ছন্দ্যে চলাচলের ব্যবস্থা করা হয়ে থাকে। ১৬৭০-এর দশকে ইংল্যান্ডে সর্বপ্রথম হুইল চেয়ার ব্যবহারের নজীর রয়েছে। এছাড়া ১৩০০ সালের প্রথম দিকে অটোমান সাম্রাজ্যের প্রতিষ্ঠাতা উসমান উরহানের জন্য কাঠ ও চাকা দিয়ে তৈরি করা হুইল চেয়ার ব্যবহার করতে দেখা যায়। Oxford English Dictionary, (2nd Ed.), 1989, Vol. XX., p. 203. ইউরোপ মহাদেশে এ প্রযুক্তি জার্মান রেনেসাঁয় আরো উত্তরণ ঘটানো হয়।   প্রবেশাধিকার  thumb|250px উন্নত দেশসমূহে বিনোদনে অংশগ্রহণের লক্ষ্যে থিয়েটার, সিনেমা হলগুলোয় হুইল চেয়ার রাখার উপযোগী মুক্ত স্থান রাখা হয়। ভবন নির্মাণে হুইল চেয়ার ব্যবহারকারীদের প্রবেশের নিশ্চয়তার লক্ষ্যে পঙ্গুত্ব অধিকার আন্দোলন ও আমেরিকানস উইদ ডিজএবিলিটিজ এ্যাক্ট অব ১৯৯০ (এডিএ) এর প্রচারণার অন্যতম ক্ষেত্রস্থল। অন্যতম প্রধান নীতি-নির্ধারণী প্রক্রিয়া হচ্ছে বৈশ্বিক নক্সা যাতে পঙ্গুত্বে বরণকারী সকল স্তরের লোকজন সাধারণ পরিবহণ ও ভবনে স্বাভাবিকভাবে প্রবেশ করতে পারে।  মার্কিন যুক্তরাষ্ট্রের লস এঞ্জেলেসে কিছু রেলগাড়ী থেকে স্বল্পসংখ্যায় আসন তুলে নেয়া হয়েছে যাতে সাইকেল ও হুইল চেয়ার রাখা যায়।Metro Making Room for Bikes on Their Trains নিউইয়র্ক সিটির সম্পূর্ণ বাস ব্যবস্থাপনা পদ্ধতিতে হুইল চেয়ার নিয়ে ব্যক্তির প্রবেশের পরিবেশ বিদ্যমান এবং লিফটের মাধ্যমে উচ্চ ভবনগুলোয় প্রবেশাধিকারের পরিকল্পনা চলমান অবস্থায় আছে। অস্ট্রেলিয়ার এডিলেডের সকল প্রকার সরকারী যানবাহনে কমপক্ষে দু'টি হুইল চেয়ার রাখার ব্যবস্থা আছে যাতে বাস, ট্রাম এবং রেলগাড়ী অন্তর্ভুক্ত। বর্তমানে সকল রেলগাড়ীতেই সাইকেল রাখার উপযোগী জায়গা আছে।   পাওয়ার চেয়ার ফুটবল  পাওয়ার চেয়ার ব্যবহারকারী প্রতিবন্ধীগণের ক্রীড়াসূলভ মনোভাব জাগ্রতকরণে নতুন ধরনের খেলার প্রচলন ঘটানো হয়েছে যা পাওয়ার চেয়ার ফুটবল বা পাওয়ার সকার নামে পরিচিত। পাওয়ার চেয়ার ব্যবহারকারীদের জন্যে এটিই একমাত্র প্রতিযোগিতামূলক দলীয় ক্রীড়া। ফ্রান্সের প্যারিসে ফিপফা নামীয় ক্রীড়া সংস্থাটি এ প্রতিযোগিতার প্রধান নিয়ন্ত্রক।FIPFA Official Website   গ্যালারি    তথ্যসূত্র    বহিঃসংযোগ    Care of the Combat Amputee, Chapter 26. Assistive Devices for Service Members with Disabilities. Particularly high-performance and power wheelchairs.  Build Wheelchair Ramps   হুইল চেয়ার বিষয়শ্রেণী:চেয়ার বিষয়শ্রেণী:মানব চালিত যানবাহন
মানবপাচার মোকাবিলায় ভিয়েতনামী জোট (ভিয়েতএসিটি) হলো ২০০৪ সালে প্রতিষ্ঠিত একটি অলাভজনক তৃণমূল সংস্থা। যার লক্ষ সহযোগিতা, প্রচার এবং শিক্ষার মাধ্যমে ভিয়াতনামিদের মানব পাচারের শিকার হওয়া নির্মূল করা।  ইতিহাস ২০০৪ সালের মার্চ মাসে একজন তাইওয়ানিজ ব্যক্তি তিন জন নারীকে স্ত্রী হিসেবে ইবে-তে ৫,৪০০ মার্কিন ডলারে বিক্রি করার বিজ্ঞাপন দেয়, যাদের শুধু “শুধু তাইওয়ানেই পাঠানো হবে”। এর প্রতিবাদে ফাদার এনগুয়াং ভান হাং ভিয়েতনামীয় শ্রমিক এবং কনেদের জন্য ২০০৪ সালের শুরুর দিকে ভিয়েতনামীয় প্রবাসী শ্রমিক এবং কনে অফিস (ভিএমডাবলিউবিও এবং তাইওয়ানএসিটি নামেও পরিচিত) প্রতিষ্ঠা করেন।  যখন ভিয়েতনামীয় নারী শিশুদের মানব পাচারের শিকার হওয়ার বিষয়টি অধিক আন্তর্জাতিক মনযোগ আকর্ষণ করে এবং তৃণমূলীয় বেগ পায় তখনে একদল শিক্ষার্থী, পেশাদার যুবক এবং সমাজের সেচ্ছাসেবকগণ সম্মিলিত মানবপাচার মোকাবিলায় ভিয়েতনামী জোট গঠন করে, যা ভিয়েতএসিটি নামেও পরিচিত।  বিক্রয়ের জন্য নয় অভিযান মানব পাচারের বৃদ্ধি সম্পর্কে বিলবোর্ড বিজ্ঞাপন তৈরির লক্ষে ২০০৫ সালে ভিয়েতএসিটি কর্তৃক বিক্রয়ের জন্য নয় অভিযান পরিচালিত হয়। ভিয়েতএসিটি কর্তৃক অনেকগুলো আলোকচিত্র এবং বিলবোর্ড পোস্টার তৈরি এবং প্রকাশ করা হয়, কিন্তু বিলবোর্ড বিজ্ঞাপন হিসেবে নয়। এই ছবিগুলো আঞ্চলিক মানব পাচার বিভাগের পারসনস রিপোর্ট-এ প্রকাশিত হয়।  মানব পাচারের বিরুদ্ধে রিলে ২০০৬ সালে, উত্তর আমেরিকায় মানব পাচার, বিশেষ করে ভিয়েতনামী পুরুষ ও নারীদের শোষণ, যারা দাসের মতো পরিশ্রম করে এবং যৌন নির্যাতন সহ্য করে তাদের বিষয়ে সাধারণ মানুষকে জানাতে ভিয়েতএসিটি কর্তৃক মানব পাচারের বিরুদ্ধে রিলে অভিযান পরিচালনা করা হয়। এই অভিযানের অংশ হিসেবে ছিল মিনেসোটা, আটলান্টা, অস্টিন, উত্তর ক্যালিফর্নিয়া, দক্ষিণ ক্যালিফর্নিয়া, বোস্টন সহ বিভিন্ন শহরে ওয়াকাথন, সংবাদ সম্মেলন, তহবিল সংগ্রহ করার উদ্দেশ্যে রাতের খাবারের আয়োজন।  বহিঃসংযোগ      বিষয়শ্রেণী: ভিয়েতনাম বিষয়শ্রেণী: মানব পাচার
হেনরি বার্টি (৪ মে ১৬৭৫ - ১৮ ডিসেম্বর ১৭৩৫) ছিলেন একজন ইংরেজ রাজনীতিবিদ এবং ক্যারোলিনার লর্ডস মালিক যিনি ১৭০৫ থেকে ১৭২৭ সাল পর্যন্ত হাউস অফ কমন্সে বসেছিলেন।   জীবনী  বার্টি ছিলেন জেমস বার্টির তৃতীয় পুত্র, অ্যাবিংডনের ১ম আর্ল এবং তার স্ত্রী এলেনোরা লি, বাকিংহামশায়ারের কোয়ারেন্ডন এর স্যার হেনরি লি, তৃতীয় ব্যারোনেটের কন্যা এবং উত্তরাধিকারী।  বার্টি ছিলেন ক্যারোলিনার লর্ডস মালিকদের একজন, স্যার উইলিয়াম বার্কলেকে প্রদত্ত মালিকানার উত্তরাধিকারী। ১৭০৫ সালের সাধারণ নির্বাচনে, তিনি ওয়েলসের একটি পকেট বরো বিউমারিসের সংসদ সদস্য হিসাবে বিনা প্রতিদ্বন্দ্বিতায় ফিরে আসেন। তিনি ১৭০৮ সালের সাধারণ নির্বাচনে বিমারিসে একটি প্রতিদ্বন্দ্বিতায় জয়ী হন এবং ১৭১০, ১৭১৩ এবং ১৭১৫ সালে বিনা প্রতিদ্বন্দ্বিতায় ফিরে আসেন। তিনি ১৭২২ সালে আরেকটি প্রতিদ্বন্দ্বিতা জিতেছিলেন কিন্তু ১৭২৭ সালের সাধারণ নির্বাচনে ওয়াটকিন উইলিয়ামস-উইনের কাছে পরাজিত হন।  বার্টি ১৭৩৫ সালের ১৮ ডিসেম্বর বোলোনে মারা যান।   তথ্যসূত্র   বিষয়শ্রেণী:বার্টি পরিবার বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:গ্রেট ব্রিটেনের সংসদ সদস্য ১৭১৩-১৭১৫ বিষয়শ্রেণী:গ্রেট ব্রিটেনের সংসদ সদস্য ১৭১০-১৭১৩ বিষয়শ্রেণী:গ্রেট ব্রিটেনের সংসদ সদস্য ১৭০৮-১৭১০ বিষয়শ্রেণী:গ্রেট ব্রিটেনের সংসদ সদস্য ১৭০৭-১৭০৮ বিষয়শ্রেণী:১৭৩৫-এ মৃত্যু বিষয়শ্রেণী:১৬৭৫-এ জন্ম বিষয়শ্রেণী:ইংল্যান্ডের সংসদ সদস্য ১৭০৫-১৭০৭ বিষয়শ্রেণী:বিউমারিসের ইংল্যান্ডের সংসদ সদস্য বিষয়শ্রেণী:বিউমারিসের গ্রেট ব্রিটেনের সংসদ সদস্য
মধুমালা  কাজী নজরুল ইসলাম রচিত একটি গীতিনাট্য। নজরুল অসুস্থ হওয়ার পর ১৯৬০ সালে এটি গ্রন্থাকারে প্রকাশিত হয়। রূপকথা বা ঐতিহ্যের আদলে নাটকটি রচিত হয়েছে। মদনকুমারের স্বপ্নে দেখা রাজকন্যা মধুমালা আর তাকে খুঁজতে গিয়ে প্রণয়ে আবদ্ধ কাঞ্চনমালা মধ্যে ত্রিভুজ প্রেমের গল্প ও মধুমালার ট্র্যাজিক পরিণতি নিয়ে এই নাটক। গদ্য সংলাপ, সুর ও কাব্য নিয়ে একসাথে অগ্রসর হয়েছে নাটকের গল্প। এতে ৪৩টি গান রয়েছে।  প্রধান চরিত্র  মধুমালা  মদনকুমার  কাঞ্চনমালা  মঞ্চায়ণ লোক নাট্যদল সিদ্ধেশ্বরীতে এবং তির্যক নাট্যদল চট্টগ্রামে মধুমালা নাটকটি মঞ্চস্থ করেছিল। তির্যক নাট্যদল আহমেদ ইকবাল হায়দারের নির্দেশনায় মধুমালা নাটকটি ২০১২ সালের জুন মাসে থিয়েটার ইনস্টিটিউট চট্টগ্রাম মিলনায়তনে মঞ্চস্থ করেছিল।  তথ্যসূত্র  বহিঃসংযোগ  বিষয়শ্রেণী:১৯৬০-এর নাটক নাটক বিষয়শ্রেণী:বাংলা নাটক
কৃত্রিম বুদ্ধিমত্তার আলোচনায় একটি বুদ্ধিমান কারক (, সংক্ষেপে IA) বলতে এমন কোনও কিছুকে নির্দেশ করা হয়, যা চারপাশের পরিবেশ প্রত্যক্ষণ করতে পারে, স্বাধীনভাবে বিভিন্ন লক্ষ্য অর্জনের উদ্দেশ্যে কার্যসাধনের পদক্ষেপ নিতে পারে এবং শিখনের মাধ্যমে হয়ত নিজের কার্যকারিতা উন্নত করতে পারে কিংবা হয়ত জ্ঞান ব্যবহার করতে পারে। বুদ্ধিমান কারক সরল বা জটিল প্রকৃতির হতে পারে। একটি তাপমাত্রা স্থিতিকারক যন্ত্রকে যেমন একটি বুদ্ধিমান কারক হিসেবে গণ্য করা হতে পারে, তেমনি একটি মানুষকেও বুদ্ধিমান কারক হিসেবে ধরা হতে পারে। শুধু তাই নয়, কোনও ব্যবসা প্রতিষ্ঠান, কোনও রাষ্ট্র, কোনও জীবাঞ্চল, ইত্যাদি যেকোনও ব্যবস্থা যদি উপরিউক্ত সংজ্ঞাটি মেনে চলে, তাহলে সেটিকে একটি বুদ্ধিমান কারক হিসেবে গণ্য করা হতে পারে।  thumb|right|408px|সরল প্রতিবর্তী কারকের রেখাচিত্র বহুল ব্যবহৃত কৃত্রিম বুদ্ধিমত্তা বিষয়ক পাঠ্যপুস্তকগুলিতে "কৃত্রিম বুদ্ধিমত্তার গবেষণা" ক্ষেত্রটিকে "বুদ্ধিমান কারকের অধ্যয়ন ও নকশাকরণ" হিসেবে সংজ্ঞায়িত করা হয়েছে। এই সংজ্ঞাটিতে লক্ষ্য দ্বারা পরিচালিত আচরণকে বুদ্ধিমত্তার সবচেয়ে গুরুত্বপূর্ণ উপাদান হিসেবে গণ্য করা হয়। অনেক সময় লক্ষ্য দ্বারা পরিচালিত কারকগুলিকে "যুক্তিবাদী কারক" (Rational agent) নামক অর্থশাস্ত্র থেকে ধার করা একটি পরিভাষা দিয়েও নির্দেশ করা হতে পারে।  যেকোনও কারকের একটি "উদ্দিষ্ট ক্রিয়া" (Objective function) থাকে, যেটি ঐ বুদ্ধিমান কারকের অন্য সমস্ত লক্ষ্য ধারণকারী আধার হিসেবে কাজ করে। এইরকম একটি বুদ্ধিমান কারককে এমনভাবে নকশা করা হয়, যাতে সেটি এমন কোনও পরিকল্পনা সৃষ্টি ও নির্বাহ করে, যা সম্পন্ন হলে উদ্দীষ্ট ক্রিয়াটির প্রত্যাশিত মান সর্বোচ্চ হয়।Bringsjord, Selmer and Govindarajulu, Naveen Sundar, "Artificial Intelligence", The Stanford Encyclopedia of Philosophy (Summer 2020 Edition), Edward N. Zalta (ed.), URL = https://plato.stanford.edu/archives/sum2020/entries/artificial-intelligence/. উদাহরণস্বরূপ, একটি বলবৃদ্ধিমূলক শিখন কারকের (reinforcement learning agent) একটি "পুরস্কার ক্রিয়া" (reward function) থাকে, যার সুবাদে প্রোগ্রাম রচয়িতারা ঐ বুদ্ধিমান কারকটির অভীষ্ট আচরণটিকে আকৃতিদান করতে পারেন। আবার একটি বিবর্তনমূলক কলনবিধির (evolutionary algorithm) আচরণ একটি "টিকে থাকার সামর্থ্যমূলক ক্রিয়া" (Fitness function) দ্বারা আকৃতি লাভ করে।Bull, Larry. "On model-based evolutionary computation." Soft Computing 3, no. 2 (1999): 76-82.  কৃত্রিম বুদ্ধিমত্তার গবেষণায় আলোচিত বুদ্ধিমান কারকগুলির সাথে অর্থশাস্ত্রে আলোচিত কারকের ঘনিষ্ঠ সম্পর্ক আছে। বুদ্ধিমান কারকের তাত্ত্বিক পরিকাঠামোটির বিভিন্ন সংস্করণ সংজ্ঞানাত্মক বিজ্ঞান, নীতিশাস্ত্র, ব্যবহারিক যুক্তির দর্শন ছাড়াও আরও বহু আন্তঃশাস্ত্রিক সামাজিক-সংজ্ঞানাত্মক প্রতিমান নির্মাণ এবং পরিগণকভিত্তিক সামাজিক ছদ্মায়ন প্রক্রিয়াতে ব্যবহার করা হয়।  বুদ্ধিমান কারকদেরকে প্রায়শই গাঠনিক বিন্যসাগত দৃষ্টিকোণ থেকে কম্পিউটার প্রোগ্রামের সদৃশ একটি বিমূর্ত ক্রিয়ামূলক ব্যবস্থা হিসেবে বর্ণনা করা হয়। বুদ্ধিমান কারকের বিমূর্ত বর্ণনাকে বিমূর্ত বুদ্ধিমান কারক (Abstract intelligent agents, সংক্ষেপে AIA) নামে ডাকা হয়,  যেটির বাস্তব বিশ্বে বাস্তবায়িত রূপ ভিন্ন। একটি স্বাধীন বুদ্ধিমান কারক-কে (Autonomous intelligent agent) এমনভাবে নকশা করা হয়, যাতে সেটি মানুষের কোনও হস্তক্ষেপ ছাড়াই কাজ করতে পারে। বুদ্ধিমান কারকের সাথে সফটওয়্যার কারকগুলিরও ঘনিষ্ঠ সম্পর্ক আছে, যেগুলি হল এমন কিছু স্বাধীন কম্পিউটার প্রোগ্রাম যেগুলি কোনও মানব ব্যবহারকারীর পক্ষে বিভিন্ন নির্দিষ্ট কাজ নির্বাহ করে।  তথ্যসূত্র  বিষয়শ্রেণী:কৃত্রিম বুদ্ধিমত্তা
বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) ড্রেজার-১ হলো বাংলাদেশে নির্মিত বিসিজি কাটার সাকশন ড্রেজার-শ্রেণীর ড্রেজার যা বাংলাদেশ কোস্ট গার্ড কর্তৃক ব্যবহৃত হয়। জাহাজটি ডামেন শিপইয়ার্ডস গ্রুপ, নেদারল্যান্ড এর প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মাণ করা। এটি সামুদ্রিক এবং উপকূলীয় অঞ্চলে ড্রেজিং এর মাধ্যমে সামরিক এবং বাণিজ্যিক জাহাজের সুষ্ঠু চলাচল নিশ্চিত করতে সক্ষম। এছাড়াও অভ্যন্তরীণ নৌ-রুট, জেটি এবং বন্দরের সার্বিক অপারেশনাল কার্যক্রম নিশ্চিতে কার্যকরী ভূমিকা পালন করে।   ইতিহাস  সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ১টি ১৬ ইঞ্চি কাটার সাকশন ড্রেজার নির্মাণের জন্য ডকইয়ার্ড অ্যান্ড ইঞ্জিনিয়ারিং ওয়ার্কস (ডিইডব্লিউ) লিঃ এর সাথে গত ২৭ নভেম্বর, ২০১৬ সালে চুক্তি স্বাক্ষরিত হয়। এরই ধারাবাহিকতায় ২৪ ফেব্রুয়ারি, ২০২৪ সালে ডকইয়ার্ড এন্ড ইঞ্জিনিয়ারিং ওয়ার্কস (ডিইডব্লিউ) লিঃ এর ব্যবস্থাপনা পরিচালক কমডোর আব্দুল্লাহ-আল-মাকসুস, (ট্যাজ), এনইউপি, এনডিসি, পিএসসি, বিএন এর উপস্থিতিতে কিল লেয়িং অনুষ্ঠানের মাধ্যমে বাংলাদেশ কোষ্টগার্ডের জন্য ১টি কাটার সাকশন ড্রেজার নির্মাণের আনুষ্ঠানিক সূচনা করা হয়।  বৈশিষ্ট্য ও যান্ত্রিক কাঠামো  বিসিজিএস ড্রেজার-১ জাহাজের দৈর্ঘ্য , প্রস্থ  এবং গভীরতা । জাহাজটিতে রয়েছে:  ২টি  ক্যাটারপিলার ডিজেল ইঞ্জিন (মার্কিন যুক্তরাষ্ট্র);  ১টি  ক্যাটারপিলার ডিজেল জেনারেটর (মার্কিন যুক্তরাষ্ট্র)।  জাহাজের গতিবেগ ঘন্টায় সর্বোচ্চ  এবং পরিসীমা ।  জাহাজে সেন্সর এবং কার্যপদ্ধতি হিসেবে রয়েছে:   ১টি ফুরুনো ডিআরএস৪ডব্লিউ র‍্যাডার (জাপান);  ১টি ফুরুনো এফএআর-৩৩২০ চার্ট র‍্যাডার (জাপান);  ১টি হাল মাউনন্টেড মাল্টি-বিম ইকো সাউন্ডার (মার্কিন যুক্তরাষ্ট্র);  ১টি হাল মাউনন্টেড সিঙ্গেল-বিম ইকো সাউন্ডার (মার্কিন যুক্তরাষ্ট্র);  ১টি ডিজিপিএস রিসিভার (মার্কিন যুক্তরাষ্ট্র);  ১টি সাউন্ড ভেলোসিটি প্রোফাইলার (যুক্তরাজ্য);  ১টি জেআরসি জেএমএ-৩৩০০ মাল্টিরোল ডিসপ্লে সহ নেভিগেশন র‍্যাডার (মার্কিন যুক্তরাষ্ট্র);  ১টি চৌম্বকীয় কম্পাস (জাপান);  ১টি জিপিএস রিসিভার (ফুরুনো);  ১টি ইকো সাউন্ডার (কোডেন);  ১টি রাডার অ্যাঙ্গেল ইন্ডিকেটর;  ১টি ভিএইচএফ সেট (আইকম);  ৩টি ভিএইচএফ ওয়াকিটকি সেট (আইকম/মটোরোলা)।   তথ্যসূত্র   বিষয়শ্রেণী:বাংলাদেশ কোস্ট গার্ডের জাহাজ বিষয়শ্রেণী:বাংলাদেশে নির্মিত জাহাজ
মানিক দত্ত মধ্যযুগের বাংলা সাহিত্যের মঙ্গলকাব্য ধারার চন্ডীমঙ্গল কাব্যের আদি কবি।https://archive.org/details/in.ernet.dli.2015.357756/page/n464/mode/1up?q=%E0%A6%AE%E0%A6%BE%E0%A6%A8%E0%A6%BF%E0%A6%95+ দীনেশচন্দ্র সেন বলেছেন তিনি ত্রয়োদশ শতাব্দীর কবি। এছাড়া আশুতোষ ভট্টাচার্যসহ অনেকেই তাকে ষোড়শ শতাব্দীর কবি বলে ধারণা করেন।  জীবনী  মানিক দত্ত মালদহ জেলার ফুলুয়া (বর্তমান ফুলবাড়িয়া) অঞ্চলে জম্মগ্রহণ করেন। তাঁর নিজের দেয়া আত্মপরিচয় থেকে জানা যায় যে, তিনি ছেলেবেলায় বিকলাঙ্গ ছিলেন। দেবী চন্ডীর কৃপায় তিনি ভাল হন এবং কাব্য সাধনায় মনোনিবেশ করেন।  তথ্যসূত্র   বিষয়শ্রেণী:বাঙালি কবি বিষয়শ্রেণী:১৩শ শতাব্দীর কবি বিষয়শ্রেণী:১৬শ শতাব্দীর কবি  বিষয়শ্রেণী:বাঙালি লেখক
বগুড়া সদর থানা বাংলাদেশের বগুড়া জেলার অন্তর্গত বগুড়া সদর উপজেলার একটি থানা।   পটভূমি  ১৮৯৭ খ্রিস্টাব্দে বগুড়া সদর থানা প্রতিষ্ঠা লাভ করে।   প্রশাসনিক এলাকাসমূহ  বগুড়া সদর উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম বগুড়া সদর থানার অধীন।  পৌরসভা:  বগুড়া  ইউনিয়নসমূহ:  ১নং ফাঁপোর  ২নং সাবগ্রাম  ৩নং নিশিন্দারা  ৪নং এরুলিয়া  ৫নং রাজাপুর  ৬নং শাখারিয়া  ৭নং শেখেরকোলা  ৮নং গোকুল  ৯নং নুনগোলা  ১০নং লাহিড়ীপাড়া  ১১নং নামুজা   আরও দেখুন   বগুড়া সদর উপজেলা  বগুড়া জেলা   তথ্যসূত্র    বহিঃসংযোগ   বিষয়শ্রেণী:বগুড়া জেলার থানা বিষয়শ্রেণী:বগুড়া সদর উপজেলা
কাতারে পতিতাবৃত্তি অবৈধ। পতিতাবৃত্তির জন্য কাতারের আইনে গুরুতর শাস্তির ব্যবস্থা আছে। এতে কয়েক বছরের জেল পর্যন্ত হতে পারে। ২০০৭ সালে মার্কিন স্টেট ডিপার্টমেন্ট কাতারকে "স্তর ২" এ শ্রেণীকরণ করেছে, এই শ্রেণীকরণ দেশটির বার্ষিক মানব পাচার রিপোর্ট এর ওপর ভিত্তি করে করা হয়েছে। কাতার সম্পূর্ণরূপে মানব প্রাচার নীতি মেনে চলে না, যদিও তারা উক্ত নীতি মেনে চলতে উল্লেখযোগ্য প্রচেষ্টা করছে। কাতারে সমকামিতা নিষিদ্ধ। এখানে সমকামিতার শাস্তি মৃত্যুদন্ড। পতিতাবৃত্তি আইনত নিষিদ্ধ হলেও কাতারে অবৈধ ভাবে মানব পাচার ও পতিতাবৃত্তি চলছে। অনেকে পতিতাবৃত্তিকে নিষিদ্ধ করা হয়েছে বলে কাতারে স্বাধীন মত প্রকাশ ও মানব অধিকার লঙ্ঘন হয়েছে বলে মনে করেন।   অভিবাসী ও মানব পাচার  মানব পাচারের জন্য অন্যতম দেশ হলো কাতার। এই দেশ দিয়ে অনেক নারী পাচার হয়ে আরব ও ইউরোপে প্রবেশ করে। কাতারে পতিতাবৃত্তির সাথে জড়িত অধিকাংশ নারী বহিরাগত। তারা বিশ্বের বিভিন্ন দেশ থেকে এসেছে বা মানব পাচারেরর শিকার হয়ে কাতারে এসেছে। তাদের মধ্যে অনেক নারী চীন থেকে আসা। চীনের অনেক মহিলা, যাদের বয়স ২০ বছর থেকে ৩০ বছর, তারা পর্যটক হিসেবে ভিসা নিয়ে কাতারে এসে পতিতাবৃত্তি করে।  এছাড়াও বিভিন্ন দেশ যেমনঃ ফিলিপাইন, পূর্ব ইউরোপ, আফ্রিকা, শ্রীলঙ্কা, ভারত ও বাংলাদেশ। Protection Act of 2000: Trafficking in Persons Report 2007 , US Department of State এসব দেশ থেকে শ্রমিক হিসেবে নারীদের নিয়ে এসে জোরজবরদস্তি করে পতিতাবৃত্তির সাথে যুক্ত করা হয় বা কাতারে এসে অর্থনৈতিক সমস্যার কারণে অনেকে স্বেচ্ছায় পতিতা পেশায় যোগ দেয়।   আইনি ব্যবস্থা  অন্যান্য গালফ ভুক্ত দেশের মত কাতারেও পতিতাবৃত্তিকে অত্যন্ত ঘৃণ্য চোখে দেখা হয়। মুসলমান বা অমুসলিম, যারা অবৈধ বা অনৈতিক কর্মকাণ্ডে নিজেদেরকে জড়িত করবে কাতারে আইনে তাদের গুরুতর বিপর্যয়ের মুখোমুখি হতে হবে। কাতার আইনের ধারা ২৯৬ অনুসারে, যে ব্যক্তি কোন মহিলাকে ব্যভিচার করতে প্ররোচণ্না দেবে, বা জোর জবরদস্তি করবে, তাকে এক বছরের বেশি ও তিন বছরের কম সময়ের জন্য কারাদণ্ড দেওয়া হবে। একই আইন কার্যকর করা হবে যদি কোন নারী পুরুষের সাথে এমন করে। ২০০৪ সালের দণ্ডবিধিকোড ১১ অনুযায়ী ব্যভিচারের অপরাধের সাথে সম্পর্কিত যে কেউ (নারী বা পুরুষ)হোক না কেন, তাকে মৃত্যুদণ্ড বা আজীবন জেল দেওয়া হতে পারে। এছাড়া এখানে পতিতাবৃত্তির জন্য আলাদা আইন আছে। পতিতাবৃত্তি প্রমাণিত হলে তাকে সর্বোচ্চ দশ বছর পর্যন্ত জেল দেওয়া হতে পারে।   তথ্যসূত্র     বিষয়শ্রেণী:দেশ অনুযায়ী পতিতাবৃত্তি বিষয়শ্রেণী:মধ্যপ্রাচ্যে পতিতাবৃত্তি বিষয়শ্রেণী:এশিয়ায় পতিতাবৃত্তি বিষয়শ্রেণী:কাতারের আইন
মেরি মেইলভাগানাম রাজামনি (জন্ম ১১ নভেম্বর ১৯৪৩) একজন মালয়েশীয় স্প্রিন্টার। তিনি ১৯৬৪ গ্রীষ্মকালীন অলিম্পিকে মহিলাদের ৪০০ মিটারে প্রতিদ্বন্দ্বিতা করেছিলেন।  ১৯৬৮ সালে, তিনি মালয়েশিয়ার মেম্বার অফ দ্য অর্ডার অফ দ্য ডিফেন্ডার অফ দ্য রিয়েলম (এএমএন) এ ভূষিত হন।   তথ্যসূত্র   বিষয়শ্রেণী:অলিম্পিক নারী স্প্রিন্টার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:১৯৬৬ এশিয়ান গেমসের পদক বিজয়ী বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে ব্রোঞ্জপদক বিজয়ী মালয়েশীয় বিষয়শ্রেণী:১৯৬৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:মালয়েশিয়ার অলিম্পিক মল্লক্রীড়াবিদ বিষয়শ্রেণী:মালয়েশীয় নারী স্প্রিন্টার বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৪৩-এ জন্ম বিষয়শ্রেণী:এশিয়ান গেমসে স্বর্ণপদক বিজয়ী মালয়েশীয় বিষয়শ্রেণী:কমনওয়েলথ গেমসে মালয়েশিয়ার প্রতিযোগী বিষয়শ্রেণী:১৯৬৬ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:মল্লক্রীড়ায় এসইএ গেমস পদক বিজয়ী বিষয়শ্রেণী:এসইএ গেমস স্বর্ণপদক বিজয়ী মালয়েশীয়
ফিরোজ মিনার (ফিরুজ মিনার নামেও পরিচিত) () ভারতের পশ্চিমবঙ্গের গৌড়ে অবস্থিত একটি পাঁচতলা বিশিষ্ট মিনার, যেটি হাবশি বংশের সুলতান সাইফউদ্দিন ফিরোজ শাহ ১৪৮৫ থেকে ১৪৮৯ সালের মধ্যে নির্মাণ করেছিলেন। এটি তুঘলকি স্থাপত্যশৈলীতে নির্মিত হয়েছিল। যদিও প্রথম তিনটি তলা বহুভুজবিশিষ্ট, চূড়ান্ত দুটি তলা বৃত্তাকারে তৈরি।Yes   অবস্থান  ফিরোজ মিনার দাখিল দরওয়াজা থেকে ১ কি.মি. দূরে গৌড় শহরে  অবস্থিত। গৌড় ইংরেজ বাজার থেকে ১ কি.মি. (৯.৯ মাইল) দূরত্বে অবস্থিত এবং ভারতের পশ্চিমবঙ্গ রাজ্যের মালদা জেলায় অবস্থিত।   ইতিহাস  মিনারটি হাবশি রাজবংশের সুলতান সাইফউদ্দিন ফিরোজ শাহ নির্মাণ করেছিলেন। মিনারটির নির্মাণ কাজ ১৪৮৫ সালে শুরু হয়ে ১৪৮৯ সালে শেষ হয়েছিল। কথিত রয়েছে, মিনারটি পীর আশা মন্দির এবং চিরাগ দানি নামে পরিচিত। মিনারটি ফিরোজ শাহে'র যুদ্ধক্ষেত্রে বিজয়ের কথা স্মরণ করায়। প্রথা অনুসারে, মিনারের উচ্চতা সম্পর্কে সন্তুষ্ট না হওয়ায় ফিরোজ শাহ শীর্ষস্থল থেকে প্রধান স্থপতিকে ফেলে দিয়েছিলেন, কেননা তিনি চেয়েছিলেন যে মিনারটি দীর্ঘতর হোক।   স্থাপত্য  মিনারটি দিল্লির কুতুব মিনারের সাথে সাদৃশ্যপূর্ণ। ফিরোজ মিনার পাঁচতলা কাঠামোবিশিষ্ট। প্রথম তিনটি তলা বহুভুজবিশিষ্ট এবং পরের দুটি তলা বৃত্তাকার আকারের। মিনারটি ২৬ মিটার (৮৫ ফুট) উচু এবং এর পরিধি ১৯ মিটার (৬২ ফুট)। একটি সর্পিল ৭৩ ধাপের সিঁড়ি মিনারটির শীর্ষে নিয়ে যায়। যদিও এটির উপরের তলায় একটি গম্বুজ ছিল, তবে পুনরুদ্ধারের কাজের কারণে একটি সমতল ছাদ দ্বারা এটি প্রতিস্থাপিত হয়েছে।  মিনারটি তুঘলকি স্থাপত্যে নির্মিত এবং এর দেয়ালে টেরাকোটার কাজ রয়েছে। মিনারটি একটি স্তম্ভমূলের গাথনের উপরে স্থাপিত হয়েছে।   তথ্যসূত্র   বিষয়শ্রেণী:পশ্চিমবঙ্গের ইতিহাস বিষয়শ্রেণী:পশ্চিমবঙ্গের স্থাপনা বিষয়শ্রেণী:১৪৮৯-এ প্রতিষ্ঠিত বিষয়শ্রেণী:গৌড়ের ইতিহাস
গার্ডিয়্যান্স অফ দ্য গ্যালাক্সি ভল. ২ (উচ্চারণ গার্ডিয়্যান্স অফ দ্য গ্যালাক্সি ভলিউম টু) হলো ২০১৭ সালে মুক্তিপ্রাপ্ত একটি মার্কিন সুপারহিরো চলচ্চিত্র যা মার্ভেল কমিকস সুপারহিরো গার্ডিয়্যান্স অফ দ্য গ্যালাক্সি উপর কেন্দ্রিত এবং এটি মার্ভেল স্টুডিওস দ্বারা প্রযোজিত ও ওয়াল্ট ডিজনি স্টুডিওস মোশন পিকচার্স দ্বারা পরিবেশিত। এটি ২০১৪ সালের গার্ডিয়্যান্স অফ দ্য গ্যালাক্সি চলচ্চিত্রের সিক্যুয়েল এবং মার্ভেল সিনেম্যাটিক ইউনিভার্স (এমসিইউ)-এর পঞ্চদশতম চলচ্চিত্র। চলচ্চিত্রটি জেমস গান দ্বারা পরিচালিত এবং লিখিত। চলচ্চিত্রটির শ্রেষ্ঠাংশে রয়েছে একটি সমগ্র অভিনয়শিল্পী দল, যার মধ্যে ক্রিস প্রাট, জো সালডানা, ডেভ বাউতিস্তা, ভিন ডাইসেল, ব্র্যাডলি কুপার, মাইকেল রুকার, কারেন গিলান, পোম ক্লেমেন্টিএফ, এলিজাবেথ ডেবিকি, ক্রিস সুলিভান, সীন গান, সিলভেস্টার স্ট্যালোন এবং কার্ট রাসেল অন্তর্ভুক্ত। গার্ডিয়্যান্স অফ দ্য গ্যালাক্সি ভলি. ২-এ, গার্ডিয়্যান্স মহাজগৎ-এ ভ্রমণ করে ঘোরাঘুরি করে এবং পিটার কুইল-কে তার রহস্যময় পিতৃত্ব সমন্ধে জানার জন্য বাকি সদস্যরা সাহায্য করে।  কাহিনী  অভিনয়ে  ক্রিস প্রাট পিটার কুইল (স্টার লর্ড) চরিত্রে অভিনয় করেন।  জো সালডানা গামোরা চরিত্রে অভিনয় করেন।  ডেভ বাউতিস্তা ড্রাক্স চরিত্রে চরিত্রে অভিনয় করেন।  ভিন ডাইসেল গ্রুট চরিত্রে অভিনয় করেন।  ব্র্যাডলি কুপার রকেট চরিত্রে অভিনয় করেন।  মাইকেল রুকার ইয়োন্ডু চরিত্রে অভিনয় করেন।  কারেন গিলান নেবুলা চরিত্রে অভিনয় করেন।  পোম ক্লেমেন্টিএফ ম্যান্টিস চরিত্রে অভিনয় করেন।  এলিজাবেথ ডেবিকি আয়েশা চরিত্রে অভিনয় করেন।  ক্রিস সুলিভান  সীন গান ক্রাগলিন চরিত্রে অভিনয় করেন।  সিলভেস্টার স্ট্যালোন  কার্ট রাসেল  আরও দেখুন  মার্ভেল সিনেম্যাটিক ইউনিভার্স  মার্ভেল সিনেম্যাটিক ইউনিভার্সের চলচ্চিত্রের তালিকা  মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা  তথ্যসূত্র  বহিঃসংযোগ         চিত্রনাট্য-লিপি  বিষয়শ্রেণী:মার্ভেল স্টুডিওজ বিষয়শ্রেণী:মার্ভেল সিনেম্যাটিক ইউনিভার্স বিষয়শ্রেণী:২০১৭-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০১০-এর দশকের সুপারহিরো চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:কল্পকাহিনীতে পিতৃহত্যা বিষয়শ্রেণী:ভিন ডাইসেল প্রযোজিত চলচ্চিত্র বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র বিষয়শ্রেণী:মার্ভেল সিনেম্যাটিক ইউনিভার্সের চলচ্চিত্র বিষয়শ্রেণী:মার্কিন মহাকাশ রোমাঞ্চকর চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:মার্কিন সুপারহিরো চলচ্চিত্র বিষয়শ্রেণী:১৯৮০-এর পটভূমিতে চলচ্চিত্র বিষয়শ্রেণী:২০১৪-এর পটভূমিতে চলচ্চিত্র বিষয়শ্রেণী:মার্কিন রোমাঞ্চকর হাস্যরসাত্মক চলচ্চিত্র বিষয়শ্রেণী:২০১৭-এর ত্রিমাত্রিক চলচ্চিত্র
thumb|স্কট মনুমেন্ট স্কট মনুমেন্ট (Scott Monument) স্কটিশ লেখক স্যার ওয়াল্টার স্কটের স্মরণে নির্মিত একটি ভিক্টোরীয় গথিক ধাঁচের স্মৃতিসৌধ। এটি এডিনবরার প্রিন্সেস স্ট্রিট্‌স গার্ডেন্‌স এলাকায় এডিনবরা ওয়েভার্লি রেল স্টেশনের কাছে প্রিন্সেস স্ট্রিটে অবস্থিত জেনার্স ডিপার্টমেন্ট স্টোরের উল্টোদিকে অবস্থিত।  সৌধটি ২০০ ফুট উঁচু। এতে অনেকগুলি ডেক আছে, যেগুলিতে সরু পেঁচানো সিড়ি বেয়ে উঠতে হয়। ডেকগুলি থেকে কেন্দ্রীয় এডিনবরার চমৎকার ৩৬০ ডিগ্রী দৃশ্য অবলোকন করা সম্ভব। সবচেয়ে উপরের ডেকটিতে উঠতে ২৮৭টি সিঁড়ির ধাপ ভাঙতে হয়। সৌধটি কাছের লিভিংস্টোন এলাকা থেকে আনা বিনি শেল পাথর দিয়ে নির্মাণ করা হয়েছিল। পাথরগুলি থেকে যে তেল নিঃসৃত হয়, তাতে ভিক্টোরীয় আমলের এডিনবরার দূষিত বাতাসের কালি লেগে সৌধটি কালো রঙ ধারণ করেছে।  বিষয়শ্রেণী:এডিনবরার দর্শনীয় স্থান বিষয়শ্রেণী:ওয়াল্টার স্কট
বিন্দু সুব্রমনিয়ম একজন ভারতীয়/আমেরিকান গায়িকা, গীতিকার ও পিয়ানোবোদক। উনি বেহালাবাদক ডাঃ. এল. সুব্রমনিয়মের মেয়ে, গায়িকা কবিতা কৃষ্ণমূর্তির সত-মেয়ে ও বেহালাবাদক অ্যাম্বি সুব্রমনিয়মের দিদি।  উনি ১২ বছর বয়স থেকে অনুষ্ঠান করছেন এবং জর্জ ডিউক, স্টানলি ক্লারক, বিলি কোভাম, ল্যারি করিয়েল, পণ্ডিত যশরাজ, পঙ্কজ উদাস, হরিহরণ প্রমূখ বিশিষ্ঠ শিল্পীদের সাথে কাজ করেছেন।  ২০১১ সালে তার প্রথম অ্যালবাম  ভারতে প্রকাশিত হয়েছিল । যা সেরা পপ রক অ্যালবামের জন্য জিমা অ্যাওয়ার্ডে  মনোনীত হয়েছিলেন। ২০১০ এর শুরুর দিকে তিনি এই সংঘের সদস্য ছিলেন।. তিনি সেরা ফিউশন অ্যালবামের জন্য গিমা পুরস্কার পেয়েছিলেন। তিনি লক্ষ্মীনারায়ণ গ্লোবাল মিউজিক ফেস্টিভ্যালে নিয়মিত অংশগ্রহণকারী । বিলবোর্ড বিশ্ব গান প্রতিযোগিতায় তিনি ভাল পর্যালোচনা পেয়েছেন এবং ইউনিসং আন্তর্জাতিক গানের প্রতিযোগিতার ফাইনাল ছিলেন ।LGMF: LGMF 2012-13   ২০১২ সালে তিনি জেনারেল নেক্সট অ্যাচিভার্স অ্যাওয়ার্ডের জন্য ১২ জন মনোনীত প্রার্থীর একজন নির্বাচিত হয়েছিলেন ।   ব্যক্তিগত জীবন  তিনি  ক্যালিফোর্নিয়ার লস অ্যাঞ্জেলেসে সীতা সুব্রমনিয়ম হিসেবে জন্মগ্রহণ করেন। বেহালার শিল্পী এল.সুব্রামনিয়াম এবং কণ্ঠশিল্পী বিজয়শ্রী সুব্রমনিয়ামএর মেয়ে হিসেবে। তাঁর দুই ভাই বেহালা বাদক অম্বি সুব্রামনিয়ম এবং ডাঃ নারায়ণ সুব্রমনিয়ম - মাথা ও ঘাড়ের টিউমার বিশেষজ্ঞ, লেখক এবং সংগীতশিল্পী। তিনি তার মায়ের মৃত্যুর পর ১৯৯৬ সালে পরিবার নিয়ে ভারতের বেঙ্গালুরুতে চলে আসেন। তার বাবা ১৯৯৯ সালে বলিউডের প্লেব্যাক গায়িকা কবিতা কৃষ্ণমূর্তিকে বিয়ে করেছিলেন।  তিনি আইনীভাবে ২০০৯ সালে সীতা থেকে নাম পরিবর্তন করে বিন্দু রাখেন।  বিন্দু স্বরথামার প্রধান বেহালাবিদ সঞ্জীব নায়ককে বিয়ে করেছেন। ২০১১ সালে তাঁর এক মেয়ে মাহাতী সুব্রামণিয়ম জন্মগ্রহণ করে। সে ২০১৩ সালে তাঁর প্রথম একক সংগীত রেকর্ড করে।   তথ্যসূত্র   বহিঃসংযোগ   ফেসবুক পেজ  বিষয়শ্রেণী:মার্কিন পিয়ানোবাদক বিষয়শ্রেণী:ভারতীয় পিয়ানোবাদক বিষয়শ্রেণী:বাঙালি পিয়ানোবাদক বিষয়শ্রেণী:ভারতে মার্কিন প্রবাসী বিষয়শ্রেণী:২১শ শতাব্দীর মার্কিন নারী পিয়ানোবাদক বিষয়শ্রেণী:২১শ শতাব্দীর মার্কিন পিয়ানোবাদক